فایلەکانی ئیپستین

وێنۆک|خۆپیشاندەران داوای بڵاوکردنەوەی فایلەکانی ئیپستین دەکەن
فایلەکانی ئیپستین زیاتر لە ٦ ملیۆن لاپەڕە بەڵگەنامە، وێنە و ڤیدیۆن کە وردەکاری چالاکییە تاوانکارییەکانی سێکسی منداڵان لەلایەن سەرمایەداریی ئەمریکی جێفری ئیپستین و بازنەیەکی فراوان لە کەسایەتییە سیاسیی و بەناوبانگەکانی جیھان لەخۆ دەگرێت.

لەکاتی ھەڵمەتی ھەڵبژاردنی سەرۆکایەتی ساڵی ٢٠٢٤ دا، دۆناڵد ترەمپ بیرۆکەی بڵاوکردنەوەی فایلەکانی ئیپستین خستەڕوو، ھەرچەندە دواتر وتی کە فایلەکان ھەڵبەستراون لەلایەن ئەندامانی پارتی دیموکراتەوە.

لە ١٨ی تشرینی دووەمی ٢٠٢٥، ئەنجومەنی نوێنەرانی ویلایەتە یەکگرتووەکانی ئەمریکا یاسای شەفافیەتی فایلەکانی ئیپستین بە دەنگی ٤٢٧-١ پەسەند کرد، و دواتر ئەنجومەنی پیرانی ئەمریکا بە کۆی دەنگ پەسەندی کرد؛ ترامپ ڕۆژی دواتر واژۆی لەسەر پڕۆژە یاساکە کرد. وەزارەتی دادی ئەمریکا بڕێکی تاڕادەیەک کەم لە فایلەکانی ئیپستین تا وادەی کۆتایی یاساکە کە ١٩ی کانوونی دووەمی ٢٠٢٥ بوو بڵاوکردەوە، ئەمەش بووە ھۆی ئەوەی ھەردوو حیزبی دێموکرات و کۆمارییەکان ڕەخنەی لێ بگرن. دواتر لە ٣٠ی کانوونی دووەمی ٢٠٢٦، سێ ملیۆن لاپەڕەی دیکە بڵاوکرانەوە، کە ٢ ھەزار ڤیدیۆ و ١٨٠ ھەزار وێنەی تێدایە. ھەرچەندە وەزارەتی داد دانی بەوەدا نا کە ڕەنگە بە گشتی ٦ ملیۆن لاپەڕە وەک فایلێک کە دەبێت بەپێی یاسای شەفافییەتی فایلەکانی ئیپستین بڵاوبکرێنەوە، بەڵام  ئەوەیان ڕاگەیاند کە بڵاوکردنەوەی ٣٠ی کانوونی دووەم کۆتا جار دەبێت و ئەرکە یاساییەکانی خۆیان جێبەجێ کردووە. ئەو فایلە بڵاوکراونەتەوە باسیان لە ژمارەیەک کەسایەتی گشتی کردووە لەوانە مێت ماریت، شازادەی جێنشینی نەرویج، ئەندرۆ ماونتباتن-ویندسۆر و سارا فێرگسۆن، پیتەر مەندەلسۆن، ستیڤ تیش، ئیلۆن مەسک، دۆناڵد ترامپ، بیڵ کڵینتن، لاری سامێرز و پیتەر ئاتیا.

 پێشینە 
link=https://en.wikipedia.org/wiki/File:Epstein_Files_Phase_1,_Part_C_%E2%80%93_Contact_Book_Redacted.pdf|وێنۆک|وێنەی تێنووسێک کە زانیاری کڕیاران لەخۆ دەگریت، زانیارییەکانی تێنووسەکە لە قۆناغی یەکەمی بڵاوکردنەوەی فایلەکانی ئێپستن کە ساڵی ٢٠٢٥ بڵاوکرایەوە، زۆرینەی ناوەڕۆکی تێنووسەکە دەستکاری کرا بوو.
جێفری ئیپستین لە ساڵی ٢٠٠٦  تۆمەتبار کرا و لە ساڵی ٢٠٠٨ بە کەفالەت ئازاد کرا.  لە ساڵی ٢٠١٩  جارێکی تر تۆمەتبار کرایەوە و لە زیندان کۆچی دوایی کرد . ئیپستین بازنەیەکی کۆمەڵایەتی لە کەسایەتییە سیاسەتوان و ناودارەکان درووست کرد بوو. ئەمەش بووە ھۆی زیادکردنی دەنگۆ  و پەرەسەندنی تیۆرییەکانی پیلانگێڕی کە ئیپستین پێڕستی ئەو کڕیارانەی ھەڵگرتووە کە بازرگانی بە کچانی گەنجەوە کردووە، کە بەکاریھێناوە بۆ ئەوەی دواتر وەک ھەڕەشە لە دژیان بەکاری بھێنێت، وە دەنگۆی ئەوەشی درووست کردووە کە ئەو خۆی نەکوشتووە بەڵکوو لەلایەن ئەو کەسە دەسەڵاتدارانەوە کوژراوە؛ ئەم تیۆریانە بە شێوەیەکی بەرفراوان بڵاوکرانەوە دوای مردنی لە ساڵی ٢٠١٩، لەنێویاندا لەلایەن دۆناڵد ترامپ سەرۆکی ئەوکاتەوە،  و دیسانەوە لە ساڵی ٢٠٢٥.  

زاراوەی «فایلەکانی ئیپستین» ئاماژەیە بۆ ئەو بەڵگەنامانەی کە وەک بەڵگە لە دۆسیە تاوانکارییەکانی دژی ئیپستین و ھاوبەشەکانی کۆکراونەتەوە، کە وەک زیاتر لە ٣٠٠ گیگابایت داتا لە خۆدەگرێت، لەگەڵ میدیای دیکە، لە سیستەمی بەڕێوەبردنی دۆسیەکانی سەنتینێلی دەزگای ئێف بی ئای لە خۆدەگرێت.  لەوانە لۆگی فڕینی فڕۆکەکان و بەڵگەنامەکانی دادگا؛ ھەندێکیان بە ئاشکرا بە شێوەی دەستکاریکراو بڵاوکراونەتەوە.   بۆ نموونە بەڵگەنامەکانی دادگا و لۆگی فڕینەکان کەسانی دیار و جۆراوجۆریان تێدایە کە لەگەڵ ئیپستین گەشتیان کردووە، یان پەیوەندییان لەگەڵدا ھەبووە. 

 تاکە دیارەکان باسکراون 
 ڕای گشتی 
لە ڕاپرسییەکی کانوونی دووەمی ٢٠٢٥ی ڕۆیتەرزدا دەرکەوتووە کە ٢٣٪ی ئەمریکییەکان ڕەزامەندییان دەربڕیوە لەسەر مامەڵەکردنی ترەمپ لەگەڵ دۆسیەی ئیپستین. ڕاپرسییەکی کانوونی دووەمی ٢٠٢٦ی سی ئێن ئێن دەرکەوتووە کە ٤٩٪ی ئەمریکییەکان ناڕازین لەوەی کە چەندە لە فایلەکانی ئیپستین «حکوومەتی فیدراڵی تا ئێستا بڵاوی کردووەتەوە»، لەکاتێکدا ٦٪ ڕازی بوون؛ دوو لەسەر سێی بەشداربووان ڕایان گەیاندووە کە حکوومەت بە مەبەست زانیارییەکان ڕاگرتووە.

 سەرچاوەکان 

پۆل:مەیامی
پۆل:وتارەکان کە ڤیدیۆ کلیپەکان لەخۆدەگرن
پۆل:مناڵبازی
پۆل:مشتومڕەکانی ٢٠١٩ لە ویلایەتە یەکگرتووەکان